GiliGold/VAD_KnessetCorpus huggingface dataset:
ג'יימס קליין:
 כי מגיע השלב בו משרד הרישוי מבקש את האישור על היעדר עבירות פליליות ותעבורתיות וכיום אי אפשר
ג'יימס קליין:
 פעם, יאמר לזכותם, הם עשו איזה שהוא הליך מקל וביקשו להביא אישור מודפס מהמשטרה ואמרו שיזינו אותו עצמאית במערכת, אבל מאז החוק החדש לפיו אי אפשר לקבל את זה לא מודפס, אז נתקענו
יצחק פינדרוס:
אז ראשית אני רוצה להודות, גם למשרד התחבורה וגם למשטרת ישראל
יצחק פינדרוס:
 כמו שאמרתי, שיתוף הפעולה עם משרדי הממשלה התרחש פה מהיום הראשון
יצחק פינדרוס:
 היה היתר של מנהל האוכלוסין אבל בעצם הצגנו אותו כבר מהיום הראשון
יצחק פינדרוס:
 אז איפה זה נמצא מבחינתכם במשרד לביטחון לאומי? מה אנחנו עושים עם העניין?
ערן טרטאקובסקי:
ערן טרטאקובסקי ראש אגף השירות, המשרד לביטחון לאומי
ערן טרטאקובסקי:
 אז אני אגיד רק משפט אחד ואז אעביר את רשות הדיבור למשטרה, שתרחיב
ערן טרטאקובסקי:
 אני קודם כל אגיד שבסוף, ב- D
ערן טרטאקובסקי:
N
ערן טרטאקובסקי:
A של המשרד לביטחון לאומי ובהתייחסות לגופיו, אנחנו אוחזים בתפיסה שאומרת שקודם כל שנעזור ללקוח ואחר כך נבדוק
ערן טרטאקובסקי:
 זה בא ויבוא לידי ביטוי כמעט בכל נושא בו תדון הוועדה
ערן טרטאקובסקי:
      גם בנושא הזה, כפי שתרחיב המשטרה, בסופו של דבר, אנחנו גם מאפשרים ומעדיפים בחלק מהמקומות, בעידן הדיגיטציה, לקבל דברים באופן ממוכן, אבל גם למקומות שלא, יש לנו פתרונות
ערן טרטאקובסקי:
 כמו מה שתשמעו עכשיו
ערן טרטאקובסקי:
 זה לקח קצת זמן עד ש - - - פנתה אלינו ומדובר בפעם הראשונה ובפעם השנייה שנתקלנו באירוע
ערן טרטאקובסקי:
 אבל תכף תבינו, מבחינתנו, כל אירוע כזה שיתרחש בעתיד, יטופל במהירות ובאופן מידי
הילה לוי:
פקד הילה לוי מחטיבת החקירות, מדור מידע פלילי
הילה לוי:
 אני קודם כל אסביר
הילה לוי:
 העברת מידע מהמרשם הפלילי, בהתאם לקבוע בחוק המידע הפלילי ותקנת השווים
הילה לוי:
 אז החוק תוקן ונכנס לתוקף ב-12 ביולי, בשנה שעברה
הילה לוי:
 השינוי העיקרי בחוק הזה היה, שיותר לא מוסרים תדפיס של מידע פלילי לאדם עצמו, בגלל שנעשה בו שימוש לרעה, בקרב גורמים שלא זכאים לקבל את המידע הזה
הילה לוי:
      החוק מפרט אילו גופים וגורמים זכאים לקבל מידע מהמרשם הפלילי וכל גוף או גורם שזכאי לקבלו, יקבל אותו באמצעות המשטרה ולא באמצעות האדם עצמו, גם כי היקף המידע אליו נחשף האדם, הוא רחב ביותר
הילה לוי:
 החוק מפרט מה הוא היקף המידע אותו זכאי לקבל כל גוף ולכן המידע עובר באמצעותנו
הילה לוי:
 לגבי משרד התחבורה
הילה לוי:
 משרד התחבורה הוא גוף שזכאי לקבל מידע מהרשם הפלילי והמידע עובר למשרד התחבורה דרך ממשק טכנולוגי מאובטח
הילה לוי:
 גם באשר לאדם שהוא אזרח ישראלי וגם באשר לאדם שאינו אזרח ישראלי
יצחק פינדרוס:
אז פה אני מנסה להבין
יצחק פינדרוס:
 איך המידע עבור על אדם שאינו אזרח ישראלי? הרי אין לו קוד בתוך המערכת, אז איך הוא עובר?
הילה לוי:
אז קיימת אפשרות עבור גוף שמעוניין לקבל מידע אודות אזרח שאינו ישראלי, להוסיף בממשק שדות מסוימים, למשל: מספר דרכון, ארץ לידה, ארץ דרכון ושם אב
הילה לוי:
 הוא מעביר אלינו את המידע והמערכת מבצעת איתור ומעבירה את הנתונים הנחוצים בהתאם
יצחק פינדרוס:
מניסיון שלך, איזה משרדים עושים את זה עם דרכון?
הילה לוי:
רשות האוכלוסין
יצחק פינדרוס:
שזה המשרד שהיה הגורם לבעיה, אבל לא משנה
יצחק פינדרוס:
 מי עוד?
הילה לוי:
הם גורם שזכאי לקבל מידע
יצחק פינדרוס:
יש פה קאצ'
יצחק פינדרוס:
 עזבי לרגע את המערכת החוקית, בסוף כולנו באים מהשטח
יצחק פינדרוס:
 לרשות האוכלוסין, יש באופן טבעי, את מספר הדרכון של כל מי שנכנס לארץ
יצחק פינדרוס:
 כל המערכת שלו בנויה על זה משום שהוא נמצא בגבול והוא זה שמקבל את מספרי הדרכונים, אבל למשל במשרד לאיכות הסביבה, אין בכלל רובריקה של דרכונים
יצחק פינדרוס:
 אני בכוונה הלכתי למשרד הזה, אין לו בכלל רובריקה כזו
יצחק פינדרוס:
      אני בכלל לא מדבר על שאר המשרדים, אבל במשרד הזה אין לו את הרובריקה הזאת, אין לו קוד כזה במערכת
יצחק פינדרוס:
 עכשיו, מדובר פה בהתחכמות מצד רשות האוכלוסין, כי כל מי שנכנס לארץ, עובר בשדה התעופה והם צריכים להכניס אותן בדרך כזו או אחרת
יצחק פינדרוס:
 לא יאמרו לו הרי: ״אין לך מספר תעודת זהות אז אין אפשרות להכניס אותך
יצחק פינדרוס:
״ זה ברור שהוא תייר והוא נכנס
יצחק פינדרוס:
 הבעיה שאיתה התמודדנו בישיבות האחרונות שהיו לנו כאן זו השאלה מה עושים עם אותם אזרחים זרים
יצחק פינדרוס:
      השאלה, היא אם טכנית, מבחינתכם כמשטרה, יש איזה שהוא פתרון מול כל משרדי הממשלה, שבעצם אין להם את מרשם האוכלוסין, אין להם את המחשב של מרשם האוכלוסין
הילה לוי:
אז המערכת מבצעת בדיקה לא רק באמצעות מספר דרכון אלא גם באמצעות הפרטים הנוספים שאמרתי
הילה לוי:
 שזה ארץ לידה, ארץ דרכון, שם אב, שם פרטי ושם משפחה
יצחק פינדרוס:
 את הפרטים האלה יש גם למשרדים אחרים?
הילה לוי:
כן
הילה לוי:
 גם מולם אותו אדם מזדהה איכשהו
הילה לוי:
 אני הבנתי ממשרד התחבורה שהם לא ידעו על האופציה הזו
הילה לוי:
 אז הסברתי להם שזה מצריך פיתוח שלהם, של שדות בממשק ועד שהם יוכלו לפתח את השדות, יש את האופציה להעביר את הבקשה באמצעות שאילתה ידנית
הילה לוי:
 זה עובר אלינו ביחד עם הפרטים שציינתי קודם ועם הדרכון של המבקש ואנחנו מעבירים את המידע באמצעות הממשק הממוחשב
יצחק פינדרוס:
 זאת אומרת שבסוף לכל המשרדים יש את האופציה לפנות אליכם ידנית ולקבל את המידע בממשק שאליו אתם מעבירים אותו
ערן טרטאקובסקי:
מי שמראש אושר לו לקבל את המידע
יצחק פינדרוס:
כן, ברור
יצחק פינדרוס:
 זה צריך בסוף להיות משרד ממשלתי שאושרה לו קבלת המידע
יצחק פינדרוס:
 כשהעברנו פה את חוק המעונות והמטפלות של משרד הרווחה, אז זה אמור לקרות באותה מידה
יצחק פינדרוס:
 או כל גוף אחר שאמור לקבל את זה
יפה סרי:
יפה סרי, משרד התחבורה
יפה סרי:
 אני אומרת שאז המשטרה מקצה לו מספר מזהה משלהם ונוצר מצב שלי יש מספר אחד, למשטרה יש מספר אחר ואחר כך - - -
יצחק פינדרוס:
היית בדיוק הקודם?
יפה סרי:
כן
יצחק פינדרוס:
אז סוכם שיהיה מספר מזהה של רשות האוכלוסין
יפה סרי:
יש לוחות זמנים של מתי פחות או יותר זה אמור לקרות?
יצחק פינדרוס:
זה אמור להתחיל באופן מידי באופן עקרוני, לפי מה שהציג ראש מנהל האוכלוסין
יצחק פינדרוס:
 אני מקווה שזה יתחיל לעבוד
יצחק פינדרוס:
 אבל אני רוצה לחדד, זה ייקח זמן
יצחק פינדרוס:
 הרי כל מי שנמצא כרגע בארץ, עד שהוא יפנה למשרד הפנים ויבקש מספר זהות - - -
יפה סרי:
ברור
יפה סרי:
 השאלה שלי היא על אם מחר אני נכנסת בפעם הראשונה לארץ, האם זה כבר יהיה בהסדרה, שהמספר המזהה שלי יהיה דרך משרד הפנים ויכיל את כל משרדי הממשלה?
יצחק פינדרוס:
אני סקפטי אם זה יקרה מחר בבוקר, אני אומר לך כבר עכשיו
יצחק פינדרוס:
 כן יקרה משהו אחר
יצחק פינדרוס:
 אדם שרוצה עכשיו לקבל שירותים, יבוא למשרד הפנים ויקבל שירותים
יצחק פינדרוס:
 האם התייר שנכנס לארץ יעשה את זה ביומו הראשון? לא
יצחק פינדרוס:
 אם את שואלת אותי האם זה יקרה, אז אני מעריך שזה יקרה
יצחק פינדרוס:
 אני גם אומר את זה בזהירות כי יש נושא מסוים שהם רוצים לבצע לגביו שינוי חקיקה, לא בשביל הטכניקה אלא בשביל להוריד כל מיני חששות
יצחק פינדרוס:
 דיברתי עם שר הפנים אחרי הישיבה ואני מקווה שעוד במושב הזה הוא יביא את השינוי הזה
יצחק פינדרוס:
 במידה וכן, אז אני מעריך שעד אמצע אוגוסט זה כבר יקרה בצורה קצת יותר גבוהה, אבל זה רק במצב בו יביאו את זה לחקיקה עוד במושב הזה
ערן טרטאקובסקי:
חשוב לי להגיד כבודו
ערן טרטאקובסקי:
 שבשורה התחתונה, - - - גם מאקרו וגם בסוף את הבן אדם בקצה
ערן טרטאקובסקי:
 במאקרו, יש לנו כיום אפשרות לתת מענה לכל משרד שמעוניין לקבל מידע, גם אם כרגע הוא לא מצליח לקבל אותו דרך הממשק, כי הוא לא הצליח להשקיע את המשאבים בפיתוח של הממשק על מנת להפוך אותו לממוכן
ערן טרטאקובסקי:
 הטופס הזה עובד
ערן טרטאקובסקי:
 הטיפול לקח לנו זמן כי לקח לנו רגע להבין את השיטה
ערן טרטאקובסקי:
 אבל ברגע שהבנו, גם אנחנו מכירים עכשיו וגם המפקדת מכירה, אז הטיפול הוא מידי
ערן טרטאקובסקי:
 גם בדרך כלל מתעדפים את הטיפול בזה אז זה מאוד מאוד מהר מרגע שזה קורה
ערן טרטאקובסקי:
 כמובן, שאנחנו מחכים - - -
יצחק פינדרוס:
כן, אבל כמו שהיא הציגה
יצחק פינדרוס:
 הבעיה בסוף היא שלמשרד התחבורה יש מספר מזהה משלו, לביטוח לאומי יש מספר מזהה משלו ועל זה דיברנו, בזה עסק הדיון של המאקרו
יצחק פינדרוס:
 ואני באמת מודה לך על המיקרו כי נכון, בסוף זה פותר
ערן טרטאקובסקי:
זה פתרון ידני ואנחנו לא אוהבים את זה, אנחנו רוצים שהכול ירוץ, אבל כרגע באד הוק - - -
יפה סרי:
ידני, כולל ביקור אצל הילה בשביל לקחת את זה ידנית, כי זה לא עבר בממשקים בצורה מסודרת
ערן טרטאקובסקי:
המוטיבציה שלנו היא שזה יסתדר, אבל בינתיים לפחות, לא ייפול עוד מישהו בין הכיסאות בגלל הסיבה הטכנית של המעבר מה - - -, זה מה שיש לנו להגיד
קריאה:
השאלה היא אם בגלל שהמספרים לא חופפים אז הממשקים האחרים - - -
יצחק פינדרוס:
אין דרך שמספר יחפוף
יצחק פינדרוס:
 בסוף, משטרת ישראל לא - - -
יפה סרי:
אם ננסה לשדר בקשה לפי תעודת הזהות שלו, שהיא מזוהה רק אצלי, אז האם אני לא אקבל מידע או שאקבל מידע על מישהו אחר שאותו מזהה המספר הזה?
מוישי מילר:
או לפי שאר הפרטים האחרים שהיא ציינה
יצחק פינדרוס:
אז זה כבר משהו אחר
יפה סרי:
זה כבר לא עוזר
יפה סרי:
 כי כשהוא הגיע אליי להתחיל בתהליך של הוצאת רישיון נהיגה, אני הקצתי לו מספר שמזהה אותו, אבל הוא מזהה אותו רק במשרד התחבורה
יצחק פינדרוס:
הבנו שה-77 וה-55 וכל הדבר הזה, זה דבר שהוא בלתי סביר בעליל
יצחק פינדרוס:
 בן אדם לא יכול להסתובב עם עשרה מספרים מזהים
יפה סרי:
גם נתקלנו ואנחנו כל הזמן נתקלים בזיופים
יפה סרי:
 כי אותו אחד שקיבל 89, מקבל למחר 89 אחר, כי עכשיו הוא בתצוגה של בן אדם אחר
יפה סרי:
 ואז הוא ניגש למשטרה ולמשרד העבודה, אנחנו נתקלים בזה יום יום
יצחק פינדרוס:
דרך אגב, איך מתמודדים בעולם עם הנושא הזה של זרים עם דרכונים?
ערן טרטאקובסקי:
לא יודע לענות על זה
ערן טרטאקובסקי:
 לפני שהייתי חבר כנסת, נכנסתי לארצות הברית עם דרכון אמריקאי ואם לצורך העניין חויבתי על משהו, עשיתי משהו לא בסדר או קניתי משהו שלא הייתי צריך ואני יוצא עם הדרכון הישראלי, אז מי יודע מזה? אין דרך להתמודד עם זה
ג'יימס קליין:
אני אענה על השאלה ששאלת אותו
ג'יימס קליין:
 ברוב העולם מתמודדים עם זה כך שהבן אדם לא מזוהה לפי מספר, אלא מזוהה לפי שם ותאריך לידה, כך זה באירופה בכל אופן
יצחק פינדרוס:
אבל אם ניקח לדוגמה את השם יצחק, אתה יודע שיש שש אפשרויות לאיות השם יצחק? בדרכון הישראלי ובדרכון האמריקאי השם שלי לא כתוב באותו אופן
יצחק פינדרוס:
 זה לא אני החלטתי, הרי בתעודת הלידה אתה לא כותב לעצמך את השם, אלא משרד הפנים מחליט
יצחק פינדרוס:
 פה בארץ הם מתרגמים
יצחק פינדרוס:
 בארצות הברית הייתה לי בעיה בגלל העניין הזה, הם אמרו לי: ״זה לא אתה״
יצחק פינדרוס:
      בישראל כותבים יצחק לא עם I בהתחלה אלא עם Y, למה? לא יודע, ככה מישהו החליט במשרד הפנים
יצחק פינדרוס:
 אז בדרכון האמריקאי זה לא היה עם Y ובסוף שיניתי את האיות פה, כי באמת שהסתבכתי עם זה בכל מיני מקומות, הכרטיס טיסה שאומרים לי שלא על שמי, הדרכון הלא נכון וכל מיני דברים כאלה
יצחק פינדרוס:
 אתה צודק
יצחק פינדרוס:
 טוב, אני שמח מאוד שסיימנו מהר את הישיבה, תודה על שיתוף הפעולה, מהיום הראשון יש לומר, גם של המשרד לביטחון פנים, גם של משרד התחבורה וגם של המשטרה
אודי גלבשטיין:
אפשר רק שאלה?
אודי גלבשטיין:
שלום, שמי אודי ואני ממשרד הבריאות
אודי גלבשטיין:
 נדרשתי להגיע לישיבה
אודי גלבשטיין:
 אנחנו פועלים מול משרד התחבורה, מול יפה, לגבי ההיתרים האלה
אודי גלבשטיין:
 אני רק רוצה להסב את תשומת ליבכם לכך שסעיף (190) ד׳ לתקנון, אומר שגם מי שמבקש היתר נהיגה באמבולנס, צריך שהקורס שלו יהיה מוכר למשרד הבריאות
אודי גלבשטיין:
 אז צריך לתת גם התייחסות לנושא הזה
יצחק פינדרוס:
לא, אבל אני מדבר על מישהו שעבר קורס
יפה סרי:
הם מדברים על השלב הראשוני ועד שהוא מאושר, על כל התהליך עם תעודת היושר
אודי גלבשטיין:
ברור, אבל בסוף, על מנת לקבל את ההיתר הוא צריך להוכיח ש - - -
יצחק פינדרוס:
אז עם הנייר הזה הוא ילך למד״א או ל- ׳איחוד הצלה׳, לאן שהולכים
יפה סרי:
אנחנו מדברים על התהליך הראשוני, בו הוא ממלא טופס דיגיטלי, מבצע בדיקת עיניים כחוק ואז שם הוא נתקע, כי המספר שלו לא מזוהה
יצחק פינדרוס:
הוא צודק, השאלה היא איך אנחנו מעבירים את זה לכל משרדי הממשלה? אני חושב שאנחנו כוועדה נצטרך לעשות את זה, אני לא רואה דרך נוספת
יצחק פינדרוס:
 הם יודיעו לך ואנחנו ננסה לפנות, לראות מי הם המשרדים הרלוונטיים שאליהם זה נוגע, זאת אומרת לוודא שהם יודעים שיש את הדבר הזה
יצחק פינדרוס:
 המקום היחידי שעולה לי בראש תוך כדי הדיון, כמו שאמרתי, זה משרד הרווחה, מטפלות ודברים כאלה
יצחק פינדרוס:
 אני מנסה לחשוב, מי צריך היעדר רישום פלילי?
יפה סרי:
משרד החינוך, משרד הרווחה
קריאה:
דרך אגב, גם כל ארגוני החירום צריכים
יצחק פינדרוס:
כן, על זה אנחנו מדברים כרגע, על ארגוני החירום
ג'יימס קליין:
אני לא אכנס לפוליטיקה, אבל אין לי מערך כוננים עד עכשיו
קריאה:
זה גם בגלל זה
יצחק פינדרוס:
אני חושב שמשרד הרווחה ומשרד החינוך, משרד החינוך זה יותר קל כי בתי הספר יודעים
יפה סרי:
בריאות
אודי גלבשטיין:
לא, בענייני חירום, לא מתחת לביטחון
קריאה:
סייעות במעונות
יצחק פינדרוס:
לא, זה רווחה
יפה סרי:
בתי חולים, כוח עזר אולי
יפה סרי:
 לא יודעת אם הם מבקשים
קריאה:
מטפלים ומטפלות בבתי אבות
אודי גלבשטיין:
לא, הנה, הוא אומר שאין לו מערך
אודי גלבשטיין:
 הכוונה במערך היא לכוננים
אודי גלבשטיין:
 איך נאשר אותו בלי שאנחנו יודעים שיש לו היעדר רישום פלילי? זה מה שאני אומר, צריכים לדעת את זה
אודי גלבשטיין:
 בגלל זה הגעתי, כי צריכים להסדיר את זה גם
יפה סרי:
אבל הוא נכנס לתוך הקטגוריה של מי שרק מתחיל בלהוציא רישיון
אודי גלבשטיין:
אבל בשלב הבא שלו הוא יבוא ויגיד שהוא רוצה להיות כונן באחד מארגוני החירום, נכון? ואז אני צריך לדעת שהוא - - -
קריאה:
וזה לא משנה באיזה ארגון
אודי גלבשטיין:
ברור
אודי גלבשטיין:
 גם מי שפועל היום בשירותי החירום וההצלה, צריר להציג היעדר רישום פלילי
קריאה:
או שהם ישלחו לוועדה איזה מסמך שמסביר את זה
יצחק פינדרוס:
בוא נאמר את האמת, במאקרו אנחנו מעדיפים שכולם יעברו למספרי הזהות ושזה ייגמר
יצחק פינדרוס:
 כשנגיע להתמודדות עם ״דור המדבר״, נצטרך להתמודד עם זה
יצחק פינדרוס:
 אוקיי, תודה רבה לכולם
יצחק פינדרוס:
אני מתנצל על האיחור, הייתה ישיבה קצת כאובה מקודם, נושא כאוב כמעט כמו מעונות יום שנה שעברה
יצחק פינדרוס:
 אנחנו מתחילים את הדיון בהיערכות האגף לעידוד תעסוקת הורים לשנת הלימודים תשפ"ד בנושא דרגות סבסוד, נושא שבשלוש שנים האחרונות נידון הלוך ושוב
יצחק פינדרוס:
 נשאר במשרד העבודה על אף ההסכמים הקואליציוניים המורכבים
יצחק פינדרוס:
 אנחנו נבקש מדפנה להציג
דפנה מאור:
צוהריים טובים, דפנה מאור, מנהלת האגף לעידוד תעסוקת הורים, משרד העבודה
דפנה מאור:
 הכנתי טיפה נתונים על מה קורה בשנת הלימודים תשפ"ג, השנה הנוכחית, קצת שהוועדה תוכל להתרשם גם ברמה של כמויות, גם מי מקבל את הסבסוד
דפנה מאור:
 אני אומר לכם שנכון ל-11 ביוני, פשוט אז עשינו את הספירה הקודמת, זה היה המועד הראשון של הוועדה, הוגשו 120,000 בקשות
דפנה מאור:
 אני יכולה לומר שהיום אנחנו כבר עומדים על 122,000 בקשות לסבסוד
דפנה מאור:
 צריך להבין שלא כולם מקבלים סבסוד
דפנה מאור:
 מתוך כל הכמות אנחנו עומדים פחות או יותר על בין 100 ל-200 שעוד לא טופלו
דפנה מאור:
 כל השאר כבר טופלו
דפנה מאור:
 בערך 70,000 ממקבלי הסבסוד הם ילדים במעונות
דפנה מאור:
 כמעט 10,000 הם במשפחתונים ועוד מספר דומה בצהרונים
דפנה מאור:
 זה ברמת מקבלי סבסוד
דפנה מאור:
     עוד דבר שחשוב לי לציין
דפנה מאור:
 הזכרת קודם שבשלוש השנים האחרונות הנושא הזה עולה פה בוועדה שוב ושוב, אז אני יכולה לומר שאם אנחנו מנסים להשוות את מספר פניות הציבור אצלנו, לא אצלכם, אתם כמובן יכולים לעשות את ההשוואה גם כן, אנחנו ירדנו לשליש בערך מפניות הציבור, לא כי אנחנו חלילה סותמים למישהו את הפה
דפנה מאור:
 נהפוך הוא, אני חושבת שאנחנו מנסים מבחינתנו לתת מענה כמעט לכל פנייה שאנחנו מקבלים וגם די מהר, אבל אנחנו רואים תוצאות
דפנה מאור:
 אנחנו רואים את הפירות גם של שיפור התהליך ושיפור השירות
דפנה מאור:
 אני יכולה לומר שהייתה ישיבה בשבוע שעבר של הוועדה לביקורת המדינה, וגם שם עלה הנושא של פניות הציבור, וגם שם הם אומרים - - -
יצחק פינדרוס:
שליש מפניות הציבור לנציב תלונות הציבור היו על מעונות היום
דפנה מאור:
(הצגת מצגת)     אז גם הם אומרים בפה מלא שהמצב לשנת הלימודים הנוכחית השתנה משמעותית ואנחנו די גאים בזה
דפנה מאור:
     אני רוצה לתת לכם כמה נתונים על מי מקבל את הסבסוד ברמה של הכנסה לנפש
דפנה מאור:
 הכול קיים במצגת כמובן ואפשר יהיה גם לראות את זה אחר כך כתוב
דפנה מאור:
 בערך 51,000 ילדים מקבלים דרגה 3, זאת אומרת את דרגות הסבסוד המקסימלי
דפנה מאור:
 זה גם 3, גם 14
דפנה מאור:
 זה ילדים שההכנסה לנפש היא עד 2,100 למשפחה, ויש אחר כך את החלוקה
דפנה מאור:
 זה הולך ויורד בין הדרגות, אבל זה באמת לבוא ולומר שלמעלה מ-60% מקבלים
דפנה מאור:
 אם תעברו לשקף הבא, גם אפשר יהיה לראות את מה שאני מדברת עליו כרגע
דפנה מאור:
 זה קצת לגבי תשפ"ג, השנה הנוכחית
דפנה מאור:
 הנושא שלנו הוא בעצם ההיערכות לתשפ"ד שהיא השנה שלפנינו
דפנה מאור:
 אני רוצה לתת קצת את הקונטקסט כדי שתבינו מה קורה ואיך אנחנו הולכים לעבוד
דפנה מאור:
     תנאי הזכאות לסבסוד השנה או עד השנה היה שעות עבודה
דפנה מאור:
 24 שעות עבודה לכל הפחות
דפנה מאור:
 להורים עצמאיים יחידים 20 שעות
דפנה מאור:
 בעצם גובה הסבסוד הוא נגזר מהכנסה לנפש
דפנה מאור:
 יותר מזה, יש לנו היום קנס למשפחות שההורים לא ממצים את כושרם לעבוד, קרי, אם עבדו פחות מ-36 שעות
דפנה מאור:
 יש קבוצה בין 30 ל-36, קנס דרגה 1 וכו'
דפנה מאור:
 אני לא אכנס לזה אבל ככה היום עובד מנגנון הסבסוד
דפנה מאור:
 זה בעצם איך שאנחנו קובעים את מדרגת הסבסוד
דפנה מאור:
 זה בעצם המנגנון שלנו
דפנה מאור:
      אנחנו יודעים שהורים נדרשים להביא הרבה מאוד מסמכים, הרבה מאוד ביורוקרטיה
דפנה מאור:
 לוקח לנו המון זמן לבדוק את כל המסמכולוגיה הזו
דפנה מאור:
 כן יצא טוב, לא יצא טוב, יצא ברור, לא יצא ברור, תשלחו עוד פעם, נחתך
דפנה מאור:
 המודל הוא גם מאוד מורכב ואנשים לא מבינים, קיבלת קנס דרגה 1, למה דרגה 1? למה 2? סיפור מאוד מורכב
דפנה מאור:
 לא חדש לכם שגם מבקר המדינה, היה לו מה לומר על העבודה של האגף, ואנחנו בהחלט לקחנו את הדברים לתשומת לב
דפנה מאור:
 בעצם מבחינתנו אנחנו מתייחסים לאיך אנחנו משפרים את השירות
דפנה מאור:
 אנחנו בעצם באים ואומרים, אנחנו רוצים מינימום מסמכים מההורים
דפנה מאור:
 אנחנו רוצים לקצר בצורה משמעותית את משך הזמן לבדיקת הבקשות ובעיקר אנחנו רוצים מודל פשוט, לא להתחיל חישובי חישובים
דפנה מאור:
     אני יכולה לומר שאנחנו פעלנו להקמת Ask Once, דיברנו על זה כבר
דפנה מאור:
 אז זה היה ברמת הרעיון
דפנה מאור:
 עכשיו זה חי, בועט
דפנה מאור:
 הפעלנו את זה כבר בוועדות הקבלה, שהורים יכולים לבוא ולהגיד, אנחנו מבקשים להעביר נתונים מביטוח לאומי, וזה חוסך
דפנה מאור:
 זה חוסך את המסמכים על שכר, זה חוסך את המסמכים על קצבאות מכל הסוגים, נכות, דמי לידה, שמירת הריון, אבטלה, הבטחת הכנסה
דפנה מאור:
 כל המידע הזה, אנחנו מקבלים ישירות מהמוסד לביטוח לאומי
דפנה מאור:
 חשוב לי לומר, מדובר בהליך וולונטרי
דפנה מאור:
 ההורים לא חייבים
יצחק פינדרוס:
תנסי לסבר לי את האוזן
יצחק פינדרוס:
 מה ההכנסה לנפש היום שמזכה אותך?
דפנה מאור:
זה מורכב ואני אסביר למה
דפנה מאור:
 אנחנו לא מתייחסים לשכר הממוצע במשק, אנחנו מתייחסים לשכר לנפש
יצחק פינדרוס:
מה הוא השכר לנפש אצלכם שמזכה?
דפנה מאור:
מאפס ומעלה
דפנה מאור:
 המקסימום לנפש הוא 5,300, אבל זה המקסימום לנפש
דפנה מאור:
 תלוי בהרכב המשפחה
דפנה מאור:
 אנחנו רואים מצבים של הורים לילד אחד שנאבקים ונאנקים עם המשכנתא וכו', ובסוף הם לא זכאים כי הם עוברים את הסכום לנפש משום שיש להם רק ילד אחד
דפנה מאור:
 הסכום לנפש הוא נוסחה סופר פשוטה, שכר ברוטו בחלוקה למספר הנפשות בבית
דפנה מאור:
זאת אומרת חמש נפשות עד 25,000 שקל זכאי להנחה?
דפנה מאור:
נכון
ישראל קיסר:
זה הנחה מסוימת, חלקית
דפנה מאור:
כן, ברור שהיא חלקית
דפנה מאור:
 הדיוק הוא במקום
ישראל קיסר:
הנחה מקסימלית זה עד 2,100 לנפש
ישראל קיסר:
 מה שהיא אומרת 5,300 זה על ההנחה הכי נמוכה
ישראל קיסר:
 לשם השוואה, נכון להיום ילד שההורים שלו מרוויחים עד 2,100 משלם 910, וילד שההורים שלו מרוויחים 5,300 משלם 2,080
ישראל קיסר:
 זה פערים מאוד גדולים
דפנה מאור:
דרך אגב, באיזשהו שלב הייתה לנו מחשבה להסתכל על הכנסה רעיונית ולהיכנס לכל העולמות האלה
דפנה מאור:
 זה סוגיה שצריך לראות איך עושים אותה בצורה יותר שקולה ומשמעותית
דפנה מאור:
      אנחנו התחלנו עכשיו את הנושא של Ask Once
דפנה מאור:
 אני מניחה שהנושא הזה גם יתחבר לנושאים שרוצים להעלות כאן לדיון, אבל אני בכל זאת עוד טיפה אתקדם
דפנה מאור:
      בעצם הפעולה הבאה אומרת כזה דבר: ההורים מזינים את הפרטים
דפנה מאור:
 ההורה רואה את נתוני ביטוח לאומי, מאשר או לא מאשר שנקבל את זה
דפנה מאור:
 אם הוא אישר את זה, אנחנו מקבלים את הנתונים ובא לציון גואל
דפנה מאור:
 אם הוא לא מאשר את זה, זה בתהליך הקודם
דפנה מאור:
 הוא צריך לשלוח את המסמכים, את תלושי השכר, את האישורים וכו'
דפנה מאור:
 הנושא הזה של נתוני ביטוח לאומי, אם אנחנו מתייחסים למצב שיש לנו במשק או המצב הכולל, בערך 80% מההורים הם שכירים, זה חוסך מ-82%, מהבדיקה שעשינו - - -
יצחק פינדרוס:
מה קרה השנה, אתם יודעים כבר?
דפנה מאור:
זה לא היה בסבסוד, זה היה בוועדות קבלה
דפנה מאור:
 זה משהו אחר, לכן אני עוד לא יכולה להסיק מזה לקחים
יצחק פינדרוס:
השנה קבעתם את הדרגות בלי קשר לביטוח לאומי
דפנה מאור:
 אנחנו רק בדקנו שזה עובד
יצחק פינדרוס:
אנחנו מדברים רק על שנה הבאה בעצם
דפנה מאור:
 אנחנו רק הפעלנו את המנגנון כדי לוודא שהוא עובד
דפנה מאור:
 אני גם אומר משהו שהוא מאוד חשוב
יצחק פינדרוס:
אני מחדד את זה כי זה הערכה
דפנה מאור:
לא, אני רואה מה קורה היום
יצחק פינדרוס:
 אם רק 20% וולונטרי יסכימו - - -
דפנה מאור:
 ברור, אתה צודק
יצחק פינדרוס:
תיאורטית יש ל-82% - - -
דפנה מאור:
פוטנציאל
יצחק פינדרוס:
את לא יודעת אם זה 82% מהנרשמים למעונות יום או זה 82% - - -
יצחק פינדרוס:
 יכול להיות שזה 100% מהנרשמים
יצחק פינדרוס:
 באותה מידה זה יכול להיות 50%
דפנה מאור:
לא, לא, לא
דפנה מאור:
 אנחנו לקחנו את הנתונים של ההורים שקיבלו סבסוד בתשפ"ב
דפנה מאור:
 הלכנו פשוט שנה אחורה ואמרנו כמה מהם עונים לקריטריונים שיכולים לקבל את הנתונים מביטוח לאומי
דפנה מאור:
 ברור שאם התמהיל ישתנה, אז הוא משתנה יחד איתו, אבל אלה הנתונים שאנחנו הלכנו ובדקנו
דפנה מאור:
 תיכף נדבר על השינויים שאנחנו עושים
דפנה מאור:
 רצינו לבוא ולראות על מי זה משפיע ואיך זה משפיע
דפנה מאור:
 היינו חייבים איזשהו בסיס של לראות מי ההורים ומה קורה להם מהשינויים הללו
דפנה מאור:
צריך להבין שככל שיותר הורים ילכו לתהליך הזה, משך הזמן לבדיקת הבקשות מתקצר מטבע הדברים
דפנה מאור:
 יש לנו את הנתונים
דפנה מאור:
 אני יכולה לומר לך שבלי Ask Once בתשפ"ג היו לנו הורים שתוך שלוש שעות קיבלו תשובה
דפנה מאור:
 הורה שהגיש בקשה, צירף את כל המסמכים, תוך שלוש שעות קיבל תשובה
דפנה מאור:
 אין לנו שום סיבה לעכב את זה
דפנה מאור:
      אני פותחת סוגריים
דפנה מאור:
 הרבה תלונות היו בעבר על המוקד
דפנה מאור:
 כל מנגנון ההתקשרות עם המוקד השתנה כך שהמוקד מקבל כסף עבור תיק סגור
דפנה מאור:
 עד שהוא לא סוגר אותו, כל פינג-פונג, כל איטרציה שהוא עושה עם ההורים עולה לו כסף כי הוא משלם למוקדנים
דפנה מאור:
 בזמן שברגע שיש את כל המסמכים והתיק סגור, רק אז הוא מקבל את התשלום
דפנה מאור:
 מבחינתנו השלב הבא שנרצה ליישם במסגרת Ask Once יהיה שאנחנו נפנה למשרד החינוך לקבל מידע על הלומדים, לחסוך גם את האישורים לגבי הלימודים
דפנה מאור:
      בואו נדבר על מה אנחנו הולכים לעשות
דפנה מאור:
 כמו שאמרתי קודם, בהנחה שאנחנו מקבלים את הנתונים מביטוח לאומי ואנחנו לא רוצים לטרטר את ההורים עם עוד מסמכים, אחת הבעיות או הקשיים, האתגרים שיש לנו עם נתוני ביטוח לאומי זה שאין שם שעות
דפנה מאור:
 בעצם הרף שעליו עבדנו הוא מאבד את היכולת, לכן במקום רף של שעות אנחנו מתרגמים את זה לנוסחה סופר פשוטה של שכר מינימום
יצחק פינדרוס:
שכר מינימום כפול 24
דפנה מאור:
בול
דפנה מאור:
 כיוונתי לדעת גדולים
דפנה מאור:
 בדיוק זה
דפנה מאור:
 בלי הוצאות רכב, בלי עוד דברים, אלא ממש פשוט, קל להבנה, בלי קשקוש
דפנה מאור:
      הדבר הלא פחות חשוב בעיניי שאנחנו עושים, ופה צריך להגיד גם מילה טובה לאוצר שמשתף איתנו פעולה בזה, זה ביטול הקנסות
דפנה מאור:
 בעצם אנחנו באים אומרים, אין קנסות
דפנה מאור:
 כל אחד יקבל לפי ההכנסה שלו לנפש
דפנה מאור:
 לשם אנחנו מכוונים
דפנה מאור:
 זה בעצם מייצר לנו מצב שלהורים זה נורא פשוט: הכנסה לנפש, יש טבלה, אני יודע מה הדרגה שלי ובזה העניין הזה סגור
דפנה מאור:
 אנחנו לא מתחילים לחשב וגם לא מבלבלים את ההורה
דפנה מאור:
 אנחנו גם מקבלים כל מיני פניות, 'אבל רגע, עשו לי את החישוב לא נכון עם השעות, אז כן מגיע לי קנס דרגה, לא מגיע לי קנס דרגה'
דפנה מאור:
 שחררנו את האירוע הזה ובעצם לא יהיו קנסות
דפנה מאור:
      קצת מה אנחנו עושים להסיר כל מיני חסמים
דפנה מאור:
 התחלנו כבר לשלוח הודעות קוליות לטלפונים כשרים ואני רוצה רגע לדבר על הנושא של התקשורת עם ההורים
דפנה מאור:
 אנחנו עובדים בצורה, אני מדמיינת את זה לסוג של פינג-פונג לפעמים
דפנה מאור:
 מי שמעביר את הנתונים שלו מביטוח לאומי, הכול טוב, אין בעיה
יצחק פינדרוס:
אני מתבלבל
יצחק פינדרוס:
 את עושה מצגת, את מדברת בעצם על שנה הבאה
דפנה מאור:
אני כל הזמן מדברת על שנה הבאה
יצחק פינדרוס:
 את אומרת שכיום עוד אין נתוני ביטוח לאומי
דפנה מאור:
קודם כל יש לנו נתונים מביטוח לאומי
דפנה מאור:
 אמרתי שאנחנו עוד לא השתמשנו בהם לחישוב של הדרגה
דפנה מאור:
 הרי אני לא יכולה להתחיל - - -
יצחק פינדרוס:
כל זה כרגע לא רלוונטי
דפנה מאור:
לא, זה לגמרי רלוונטי כי אנחנו כבר שולחים הודעות קוליות גם בתהליכים אחרים
דפנה מאור:
 אנחנו עושים את אותה עבודה
יצחק פינדרוס:
לא, דיברת על הפינג-פונג
דפנה מאור:
גם בעתיד הוא יהיה פינג-פונג
דפנה מאור:
 זה תהליך עבודה שאין ברירה אחרת
דפנה מאור:
 ההורה שלח בקשה
דפנה מאור:
 חסר משהו, צריך להשלים משהו
דפנה מאור:
 ההורה השני לא העביר את הנתונים
דפנה מאור:
 יש כל מיני תקשורות עם ההורים ולכן אנחנו צריכים דרך לייצר תקשורת הלוך-חזור
דפנה מאור:
 חשוב לי לחדד שוב, אנחנו מדברים על כמויות מאוד גדולות
יצחק פינדרוס:
אני רואה פה עלייה של - - -
דפנה מאור:
זה הרישום
דפנה מאור:
 אם אנחנו היום מטפלים ב-122,000 בקשות סבסוד, אז תתחיל להכפיל את זה באיטרציות שלא כולם אומרים כן לביטוח לאומי
דפנה מאור:
 אנחנו עוד לא שם
דפנה מאור:
 גם לא תמיד ההורה השני מוכן להעביר את הנתונים של ביטוח לאומי, והמצב שנוצר הוא שעדיין אנחנו צריכים פינג-פונג
דפנה מאור:
 חסר את הנתונים פה, חסר לנו אישור מסוים
דפנה מאור:
 עדיין הפינג-פונג הזה הוא רלוונטי, ובכמויות האלה של העבודה שלנו עם ההורים, ואם אנחנו רוצים לעשות את זה סביר ויעיל, הדרך היחידה לעשות את זה היא עם העברת מסמכים דיגיטלית שתאפשר לנו להכניס גם את האישורים לתיק הנכון, אחרת אנחנו נהיה בברדק אחד גדול
יצחק פינדרוס:
אני רוצה להציע הצעה
יצחק פינדרוס:
 אני לא אוהב לעשות את זה כי אני אוהב למשרדים להציע
דפנה מאור:
בבקשה
יצחק פינדרוס:
ב"נדרשת אפשרות לתקשורת מהירה עם ההורים שאינה שיחה
יצחק פינדרוס:
 הרישום בריכוזים החרדיים במגמת עלייה"
יצחק פינדרוס:
 אפשר לחזר לפחות בחלק הזה לחמש שנים אחורה ושהכתובת תהיה המעון, כי בסוף זה מעונות קהילתיים, את יודעת את זה
יצחק פינדרוס:
 או זה המתנ"ס המקומי או זה זה
יצחק פינדרוס:
 אני מדבר לאלה שאין להם
יצחק פינדרוס:
 מי שיש לו דואר אלקטרוני והוא אמר, אני רוצה שתשלח לי לדואר אלקטרוני שלי, הכול בסדר גמור, אבל מי שלא, למה לא לתת להם לעשות את זה באמצעות - - - ?
דפנה מאור:
אני אומר כמה דברים בעניין הזה
דפנה מאור:
 על מנת לקבל נתונים מביטוח לאומי, וזאת הדרישה של ביטוח לאומי
דפנה מאור:
 אני לא יודעת אם יש פה מישהו מאתר ההזדהות הממשלתית
יצחק פינדרוס:
לא, אני לא מדבר על זה
יצחק פינדרוס:
 אני מדבר על הסעיף הרביעי
יצחק פינדרוס:
 זה הבנתי
דפנה מאור:
אבל זה בשביל ההגשה הראשונה
דפנה מאור:
 עד פה אנחנו בסדר? אוקיי